
S.U.F.O.I. og »UFO-NYT« 

Det er S.U.F.O.I.’s mening gennem „UFO 
NYT“ at fremme kendskabet til og interes¬ 
sen for, hvad der foregår på UFO-fronten. 

De i „UFO-NYT“ offentliggjorte artikler 
fremtræder som bidrag til kendskabet og for¬ 
ståelsen af UFO-forskningen i dens forskel¬ 
lige former, uden at S.U.F.O.I. nødvendigvis 
anerkender de tanker, som måtte fremkomme 
heri, og uden at organisationen hæfter for 
de fremsatte meninger. 


* ( AKTUELT ) * 

★ 

Mystiske nedslag er meget på mode i øjeblikket. 
Desmond Leslie skriver i „Flyvende tallerkener er 
landet 44 : 

„Siden det 17. århundrede er der faldet ejendom¬ 
melige ting ned fra himlen til skræk og forun¬ 
dring for iagttagerne. Man har skildret det som 
geleagtigt og blodlignende, som svamp, koks, klin¬ 
ke, antracit, slagge, aske, gul olie, stål, smelteovns 
produkter og sågar beholdere* 4 . 

I 1951 var der et stort isfald, og adskillige biler 
fik revet hul i taget af klumper på størrelse med 
ølflasker. Eksperterne skød skylden på lunefulde 
forhold i de højere luftlag (uden at gå ind på, 
hvad det var for lunefulde forhold), medens luft¬ 
fartsfolk med lige så stor sikkerhed udtalte, at det 
drejede sig om klumper, der var faldet af vingerne 
på højgående flyvemaskiner. 

I 1955 fald der en isklump på 200 kg i en gade 
i Chicago og ødelagde 3 biler. Der er i hundredvis 
af andre tilfælde. 

Hvad så i Danmark? Her falder noget sådan 
da ikke, vel ? 

De kan jo selv prøve at dømme. Den 19. nov. 
1958 faldt en eller anden genstand ned i en mose 
ved Jyderup på Sjælland. I anledning af denne 
hændelse skrev aviserne bl. a.: „Vandet kogte i 
næsten tre kvarter 44 , „den hvæsende tallerken var 
en stenhård isklump 44 , „tredie gang indenfor et år, 
mennesker i Nordvestsjælland har været i livsfare 
som følge af isklumper fra flyvemaskiner 44 ; labora¬ 
torieundersøgelser synes at godtgøre, at det drejer 

sig om is fra en flyvemaskine**, „sandsynligvis et 
meteor**, „flyvevåbnet siger — og man regner med, 
at der kun finder meteor- eller meteorit-nedslag 
sted i Danmark gennemsnitligt hvert 30. år“, „me¬ 
teor siger Lundbak**, toiletvand fra fly kan slå folk 
ihjel**, „skal der frømænd ned“, „da man ikke var 
helt fri for at mistænke isklumpen for at være af 
en giftig sammensætning, blev lergraven erklæret 
for forbudt område**. — 

Den 14. januar 1959 faldt en mystisk genstand 
gennem isen (10 cm tyk) på et vandhul ved Veg- 
gerby, hullet, der var 6 X 12 meter, frøs først 
til igen nogle dage senere. Uddrag af aviserne: 
„Flyvevåbnet beordrer undersøgelse**, „dammen 
pumpes tom“, „undersøgelse med frømand**. 

Den 10. januar 1959 meddelte mange aviser, at 
fyrbøder Hugo Sørensen, færgen „Langeland**, men¬ 
te at have set en flyvemaskine styrte i vandet. Der 
blev slået alarm, marinen, flyvevåbnet, Falck med 
frømænd, lodsbåden. Eftersøgningen gav intet re¬ 
sultat. 

„Der har utvivlsomt været tale om et synsbe- 
drag“. 

Ufologen Bryant Reeve fortæller, at is er det, 
der hyppigst falder ned. Is udskilles fra rum¬ 
skibene, når der finder en frekvensskiftning sted 
som f. eks. ved overgang fra frekvensflyvning (in- 
terplanetarisk flyvning) til flyvning ved elektro¬ 
magnetisme (flyvning indenfor atmosfæren) og vi¬ 
sa versa. 

Med den stigende UFO-aktivitet er det sandsyn¬ 
ligt at også nedfald af „Affaldsprodukter** vil stige. 
Håber ikke, De siger som gårdejer Aage Andersen, 
Veggerby: „Jeg vidste ikke, hvor jeg skulle hen¬ 
vende mig“. Henvend Dem trygt til en af SUFOI’s 
afdelinger, men det ville være naturligt, at myndig¬ 
hederne også blev underrettet. 

H. C. 


Fortæl Deres 
venner 
om UFO-nyt 


Uddrag af rapporter 

fra 15.—30. april 1958 

13. april: 

Fru X kunne ikke sove. Hun stod derfor op og 
kikkede på himlen gennem et stort sovekammer¬ 
vindue. Dette foregår i Broager. Kl. er midnat, og 
der er ingen lys at se nogen steder. Efter at have 
kikket på nattehimlen, som var skyfri, i ca 5 mi¬ 
nutter, fik fruen øje på noget, hun troede var en 
stor sort sky. 

I midten af denne „sky“ fik hun øje på noget, 
der tilsyneladende var „en levende** (arbejdende) 
masse, der så ud som hvidgult lys. Efter at have 
iagttaget „skyen** i nogle minutter gik det op for 
fruen, at den var et stort mørkt objekt, og det så 
ud, som om den „levende masse** (plet) blev end¬ 
nu mere levende. Få øjeblikke senere udskilte der 
sig et mindre objekt fra det store. Da fruen fik 
det indtryk, at det mindre objekt, bevægede sig 
hen imod det sted, hvor hun befandt sig, blev 
hun meget bange og gemte sig under dynen. 

Det udskilte objekt var mørkt og så i mørket 
ud til at være hesteskoformet. 

Kl. 2118 iagttog overpakmester K. O. Thomsen, 
Maribo, sammen med 4 vidner 3 skiveformede gen¬ 
stande. Genstandene, der var svagtlysende, skiftede 
indbyrdes plads i formationen et par gange. Iagt¬ 
tageren skriver: „At der er tale om enten beman¬ 
dede eller fjernstyrede maskiner, er der ingen tvivl 
om. 

Kl. 2115 så laboratorieassistent H. C. Hansen, 
Give, et objekt vest for Tinglev i Sønderjylland. 
Hr. Hansen deltog i et terrænløb, da han fik øje 
på det lydløse stærkt lysende obj. Af og til var det 
ligesom der faldt forbrændingsprodukter ned fra 
obj. Observationen varede ca. 15 min. 

Kl. 2130 så hotelejer C. L. Frederiksen, Bruns- 
næs, Broager, et stærkt lysende obj. I retning af 
Egernsund. Obj. så ud til at stå stille lidt for der¬ 
efter at forsvinde under stigning i retningen NV. 
Observationen varede ca. 40 sek. 

16. april: 

Kl. 2215: tømrersvend Hartmuth Hansen, Søn¬ 
derborg, fik øje på 10 objekter, da han kikkede ef¬ 
ter en jetjager. Objekterne, der fløj fra SV - NØ 
kunne iagttages i 5-10 sek. Farven var blågrå med 
gulligt lys i kanten. 

Ekspedient J. C. Hansen, Sønderborg, hørte en 
flyvemaskine og kikkede derfor op. Han fik øje på 
cn formation objekter, han mener ca. 12. Kursen 
var S -N. Farven appelsinfarvet, omridset sløret. 
Objekterne blev iagttaget i ca. 10 sek. 

Bankassistent T. L. Hansen, Sønderborg, beret¬ 
ter: „Onsdag den 16. april kl. ca. 2215 har jeg set 
10-12 skarpt lysende genstande i retningen S-N 
med meget stor hastighed. Synlig nogle få sekun¬ 
der. Obj. lignede fladfisk på højkant i meget stor 
højde. 

17. april: 

Kl. 2110 da traktorfører Eli Enevoldsen med 
traktoren kørte på en markvej ved Grønhøj med 
lyset slukket, så han pludselig sin egen skygge på 
instrumentbrættet. Da han kikkede sig tilbage, så 
han et obj. komme lige imod sig. Det lignede en 
oplyst jernbanevogn set fra siden. Inden obj. nå¬ 
ede helt til lodret, forsvandt den pludselig, som 
når man slukker en lampe. Han lagde mærke til, at 
obj. vippede som et faldende blad. 

To arbejdskammerater så samtidig fra hver sit 
sted (2 og 6 km fra Eli Enevoldsen) henholdsvis 
en stor, meget kraftig lysende kugle og en gen¬ 
stand, der lignede en oplyst jernbanevogn set fra 
siden. 

Omkring den samme tid, tidspunktet er lidt unøj¬ 
agtigt, så malermester A. Rahbeck, Herning, en 
cigarformet genstand passere fra SV - NØ. Obser¬ 
vationen varede få sek. Det så ud, som om der var 
to oplyste vinduer i cigaren. 


Husk at underrette SUFOI, 
når De ser et UFO 


30. april: 

Kl. 1515 ved fuldt dagslys iagttog en overfen- 
rik fra Birkerød et mat sølvglinsende obj. ca. 15 
sek. 

Overfenrikken, der var ude for at træne sin 
hund, fik øje på obj., da en fugl fløj op. 

Han lagde mærke til, at solen reflekterede i obj. 
og slutter med at sige, at han som artillerist ved, 
hvad han taler om, når han siger, at det var en 
ukendt type maskine, der ikke er fremstillet her 
på vor planet. 


løvrigt mener jeg 

... at al den snak om flyvende 
tallerkener kun er egnet til at 
skræmme svage sjæle. 

I. G., Koskilde 

... at den dag ikke er fjern, da 
det viser sig, at de mennesker, 
som ser flyvende tallerkener, er 
mere normale end deres med¬ 
borgere. 

V. Christiansen, Ballerup. (B.T.J 


Mere gøren grin med sagen: 

Petersens blålys 

„Rumskibseksperten”, kaptajnløjtnant J. Peder¬ 
sen, flyvestation Skrydstrup, interviewes snart dag¬ 
lig om sine og andres syner. 

Det kan blive lidt pinligt i længden at se en 
officer i flyvevåbnet sætte folk fluer i hovedet med 
udtalelser som denne, hentet fra „Vestkysten”: 

— Som så mange andre har jeg observeret fly¬ 
vende genstande, men ikke under sådanne forhold, 
at jeg med sikkerhed kan sige, at det er rumskibe, 
jeg har set. Det har imidlertid mange andre, bl. a. 
damerne fra Kibæk, men også et selskab på Nord- 
fyn, der var vidne til den sidste rumskibslanding 
her i landet. Det skete i begyndelsen af august, da 
et rumskib gik ned, og man så en dør til rumskibet 
blive åbnet. Gennem døren strømmede meget stærkt 
lys, men tilsyneladende kom intet væsen ud af gen¬ 
standen, der kort efter hævede sig lodret op. 

Information llfll 38. 

Velkommen! 

Vi byder vore læsere i Norge , 
Sverrig og Finland velkommen i 
kredsen af U F Odnter esserede. 

Der er i øjeblikket ved at blive 
oprettet kontakt i alle nordiske 
lande , men vi skal bruge mange 
flere. Er De interesseret i at 
hjælpe , så skriv omgående til: 

Scandinavian 

UFO-investigation 

Præstegårdsvej 40 - Vojens - Danmark. 


Rumsignaler hørt! 

Videnskabsmænd ved Lockheed fjernsporingssta¬ 
tion, Sunnjvale, Californien, konstaterede den 2. 
december 1958, at de havde opfanget nye mystiske 
menneskegjorte signaler fra det ydre verdensrum. 
De blev hørt i mere end 10 minutter og blev mod¬ 
taget på en frekvens af 20.003 megacycles. De lig¬ 
nede, men var ikke de samme som Sputnik I’s 
telementer signaler. 

Dr. John Hagen, direktør for Vanguard pro¬ 
grammet, sagde i Washington: „Så vidt vi ved, er 
der intet, der tyder på, at russerne har en ny ra¬ 
ket i verdensrummet*'. 

Det vil huskes, at Amerikas National Broadcas- 
ting Co. i en nyhedsudsendelse i november 1957, 
„tallerkenglimt“, fastslog, at man opfangede my¬ 
stiske signaler nær Sputnik II’s frekvens, men af 
et anderledes tonemønster. (Se Flying Saucer Re- 
view, Jan.-Feb. 1958). Amerikanske radioeksperter 
og regeringsembedsmænd var overbeviste om, at 
disse signaler ikke kom fra den sovjettiske satellit. 


De flyvende tallerkeners 


* 


^//dqstaiLum 


Den sidste tids begivenheder, navnlig månera- 
ket-forsøgene, har nok i nogen grad stillet de luft¬ 
fænomener, vi kalder de flyvende tallerkener, i 
skygge. Når dønningerne efter måneraketterne har 
lagt sig, vil det dog sikkert ikke vare længe, før 
vi igen hører nyt fra himmelrummet, det rum, 
mod hvilket de senere års sælsomme iagttagelser 
har lært os, også i Danmark, i højere grad end hid¬ 
til at rette vort blik. 

Det er udenfor tvivl, at mange mennesker også 
i vort land nu er ude over det stadium, hvor man 
anser disse fænomener for meteoriter, ildkugler, 
hallucinationer eller massehysteri. Dertil foreligger 
der alt for mange velunderbyggede og pålidelige 
observationer. Mange er overbeviste om, at det ved 
et stort antal af disse iagttagelser drejer sig om 
fysiske luftfartøjer, omend af mystisk og ukendt 
art og oprindelse. Lige så mange går derfor rundt 
med det spørgsmål: Hvis det er tilfældet, hvad 
kan da tænkes at være princippet for disse fartøjers 
flugt — og hvad er mon deres drivkraft? 

Iagttagelserne tyder på, at det ikke kan være 
det aerodynamiske princip, det som vi anvender 
ved vore flyvemaskiner, og bortset fra enkelte til¬ 
fælde synes drivkraften hverken at være raketdrift 
eller nogen anden form for drivkraft, hidtil kendt 
hos os. 

Ikke desto mindre arbejdes der åbenbart stadig 
i vore egne forsøg med raketdrift, baseret på den 
opfattelse — eller fejlopfattelse — at den eneste 
måde, hvorpå tyngdekraften kan overvindes, er ved 
hjælp af en endnu voldsommere kraftpræstation. 

Det formodes dog, at der sideløbende hermed i 
visse laboratorier på begge halvkugler også arbej¬ 
des, endda meget intenst, med helt andre princip¬ 
per, for om muligt at løse gåden. Dette arbejde og 
resultaterne deraf er naturligvis top-secrets. Der si¬ 
ver intet ud derom. End ikke fra amerikansk side. 
Det er indlysende, at den magt, der først løser de 
flyvende tallerkeners gåde, med eet slag har alle 
kortene på hånden. 

Tallerken-fænomenerne, som hidtil har modstået 
alle forsøg på forklaring, har alle nogle mærkelige, 
karakteristiske træk tilfælles, og det er just disse 
træk, der udgør det uforklarlige element: 

(1) Deres fænomenale manøvredygtighed og ac¬ 
celerationsevne, der tilsyneladende er i mod¬ 
strid med loven om forholdet mellem masse 
og energi. 

Det vil føre for vidt her at komme ind på lo¬ 
ven om forholdet mellem masse og energi. Vi må 
nøjes med at sige, at det er den fundamentale lov 
for det, vi kalder jetdrift eller reaktionsdrift, og 
at her ligger en af de dybere grunde til den skep¬ 
sis, som så mange videnskabsmænd nærer overfor 
tallerken-iagttagelser. 

(2) Deres modstandsdygtighed overfor den uhy¬ 
re varme, der må udvikles ved fartøjets frik¬ 
tion mod den omgivende luft. 

Stjerneskud eller meteorer er velkendte gen¬ 
stande. Det er partikler af sten eller jern, som ude 
fra verdensrummet kommer ind i jordens atmos¬ 
fære. Gnidningsmodstanden med luften opvarmer 
dem så stærkt, at de fleste af dem aldrig når jor¬ 
dens overflade; de opløses simpelthen eller for¬ 
damper under vældig varmeudvikling. Ethvert le¬ 
geme, der bevæger sig tilstrækkelig hurtigt gennem 
atmosfæren, er genstand for denne overhednings¬ 
proces. Intet kendt legeme kan stå for den over¬ 
hedning, der opstår ved de meget store hastighe¬ 
der, der er målt i forbindelse med flyvende tal¬ 
lerkener, f. eks. den der blev iagttaget over White 
Sands raketforsøgsstation, hvor en tallerken hvirv¬ 
lede gennem luften med en hastighed af 20.000 
miles (ca. 32.000 km) i timen. 

(3) Deres lydløshed. — Ingen fløjtende lyd, 
intet supersonisk brag. 

Projektiler fløjter. Granater fløjter. Jetmaskiner 
laver en infernalsk larm. Når de bryder gennem 
lydmuren, fremkommer der en eksplosion, der er 
voldsom nok til at knuse vinduer og vælte mure. 
Alt dette er normalt. Det kan udtrykkes i ligninger 
og er simpelthen teori omsat i praksis. Vi kan ikke 
forestille os en genstand, der bevæger sig hurtigt 
gennem luften uden at lave en eller anden form 
for støj, lige så lidt som vi kan forestille os et skib, 
der kløver bølgerne uden at efterlade noget køl¬ 
vand. 


Og dog laver „tallerkenerne" ingen som helst 
støj. Bortset fra de meget sjældne undtagelser er 
tallerkenfænomenet absolut lydløst. Her igen kan 
videnskaben og det, der ses, ikke forenes. 

(4) Deres tilsyneladende formforandringer og 
vekslende udseende. 

Ingen kan nægte, at få synsindtryk kan være me¬ 
re forvirrende end en genstand, der det ene øje¬ 
blik er kugleformet, det næste øjeblik bliver ellip¬ 
tisk eller snarere linseformet, og som kan antage 
enhver af disse former efter behag, alt efter ha¬ 
stigheden. Et fast Legeme er et fast legeme. Hvis 
det er kugleformet, er det ikke linseformet. Den 
store matematiker Henri Poincaré sagde engang, at 
hvis der ingen faste legemer var, ville der ikke 
være nogen aritmetik eller geometri. De flyvende 
tallerkeners ligegyldighed med hensyn til, hvordan 
de tager sig ud, er et grimt chok for vor viden¬ 
skab, baseret som den er på aritmetik og geometri. 

De nævnte forhold er blevet kaldt „tallerkener- 
nes“ fire mysterier. 

Hertil kan føjes et femte: 

(5) Er de forenelige med liv? Hvorledes kan 
fartøjerne og eventuelle ombordværende hol¬ 
de til de enorme G-påvirkninger? 

Hvis de flyvende tallerkener virkelig eksisterer, 
hvorledes kan de da være bemandede? — Det nyt¬ 
ter ikke at udstyre eventuelt liv i andre verdener 
med mystiske eller ukendte egenskaber og at fore¬ 
stille sig, at tallerkenpiloterne (hvis de eksisterer), 
bogstaveligt har jernkonstitution. Hvorledes kan le¬ 
vende væsener, hvor mærkelige de end måtte være, 
udholde de enorme hastigheder, der er blevet iagt¬ 
taget? Ikke mindst de G-påvirkninger, der opstår 
ved pludselige ændringer af hastigheden eller bratte 
retningsforandringer. Hvorledes kan selv en sam¬ 
mensat mekanisme, hvori der ikke er liv, udsættes 
for disse påvirkninger uden at splintres i stumper 
og stykker ? 

De nævnte problemer er nogle af de vigtigste 
grunde til videnskabsmændenes skepsis, grunde, 
som er baseret på sunde og fastslåede videnskabe¬ 
lige sandheder, der er resultat af iagttagelser af na¬ 
turen gennem mange århundreder. Det er derfor 
forståeligt, at hvis videnskaben skal vælge mellem 
kendsgerninger, der har bestået tidens prøve, og så 
nogle få tusind iagttagelser af flygtig og usikker 

karakter, så er de tilbøjelig til at indtage en for¬ 
sigtig holdning. 

Men er det givet, at de nødvendigvis må træffe 
et sådant valg? Har de ikke noget alternativ? Er 
vi da helt på bar bund? 

Findes der ikke nogen hypoteser eller teorier, 
ud fra hvilke disse gåder vil kunne besvares? 
Hertil må svares jo. Der findes flere. Men der er 
navnlig en, der fortjener opmærksomhed. Den er 
fremsat i 1953 af den franske flyverløjtnant Plan- 
tier, i „Forces Aériennes Francaises“, det franske 
luftvåbens officielle organ. 

Historien om Lt. Plantier’s intellektuelle even¬ 
tyr er meget mærkelig. Få år forinden gik denne 
unge officer, en af de mest glimrende hjerner in¬ 
denfor det nye franske luftvåben, og kedede sig 
ihjel på en af disse mindre poster, hvor den mili¬ 
tære disciplin uvægerligt trætter og keder netop de 
mænd, der først var tiltrukket deraf. Lt. Plantier 
var tosset efter alt, hvad der havde med flyvning 
at gøre, og han slugte al den lærdom, der angik 
hans egen tjenestegren, især jetdrift. 

Før eller senere, mente han, ville mennesker 
fremstille maskiner, der ville være i stand til at 
slippe fri af jordens favntag og gennemflyve det 
interplanetare rum. — Det måtte han arbejde for. 
— Han opdagede hurtigt problemets vanskelige na¬ 
tur med dets besværlige forhold mellem masse og 
energi. 

Han lagde hjernen i blød. Kan vi ikke finde på 
noget, der er bedre end jetdrift? Vi kan måske 
nok blive i stand til at sende raketter til månen, 
men de vil være frygtelig tunge, kostbare og ri¬ 
sikable. Kun Staten kan præstere de penge, der 
skal til for blot at sende et kamera rundt om jor¬ 
den. Det er et ynkeligt resultat og rædsomt dyrt. 
Vi må finde noget andet. 

Hinsides jet-princippet. 

Det er på dette punkt denne unge officers frem¬ 
ragende evner viser sig. I „Forces Aériennes Fran- 
caises“ (sept. 1953) fortæller han, hvorledes hans 
spekulationer begyndte, og man kan kun lykønske 
ham til hans mod og sunde sans. Idet han var 
klar over, at han manglede de nødvendige midler 
til praktisk forskning (hvilket udelukkede forsøg), 
og også, at denne mangel godt kunne føre ham ud 
i den rene, golde science fiction, begrænsede han 


sig til at formulere nogle få, omhyggeligt udvalgte 
antagelser, antagelser som sikkert ikke i øjeblikket 
kan bevises, men som heller ikke kommer i kon¬ 
flikt med fastslåede kendsgerninger. Ud fra disse 
antagelser begyndte han så at udlede en række ma¬ 
tematisk indbyrdes uafhægige konsekvenser, som 
hurtigt førte ham til begrebet om det ideelle inter- 
planetariske fartøj, det mål mod hvilket al astro¬ 
nautisk forskning burde rettes. 

Selv om det ikke gav noget øjeblikkeligt resultat, 
var denne hans indstilling fuldkommen logisk. Før 
eller senere vil det blive muligt at verificere hans 
til grund liggende antagelser. Når den dag kommer, 
vil der kun være to alternativer. De kan vise sig 
at være uholdbare; i så fald vil hans arbejde være 
spildt. Det vil ikke blive nogen overraskelse for 
ham. Han har akeepteret risikoen. Eller også vil 
hans antagelser blive bekræftet ved praktiske for¬ 
søg, og takket være den rolige ihærdighed hos en 
ung officer, der var ved at dø af kedsomhed i ko¬ 
lonierne, vil princippet for modellen til det inter- 
ptanetariske fartøj en dag kunne forlade det fran¬ 
ske luftvåbens tegnestuer og vise vejen for en sen¬ 
sationel udvikling. 

At vcere eller ikke vcere 

Hvad går nu disse berømte antagelser ud på? Vi 
vil prøve på i forholdsvis korte træk at skitsere 
dem. 

(1) Der eksisterer, fordelt i rummet, en energi¬ 
kilde i en form, som stadig er ukendt, og som hid¬ 
til kun er blevet afsløret for fysikernes instrumen¬ 
ter i form af kosmiske stråler. Disse partikler be¬ 
står af enorme energikoncentrationer, som lader ane 
en fabelagtig kilde. Denne ukendte energikilde er 
fordelt i rummet i praktisk taget ubegrænsede 
mængder. 

(2) Der eksisterer et middel til at frigøre den¬ 
ne energi ved at omforme den til en energi af en an¬ 
den art og af en lavere orden, ligesom f. eks. sla¬ 
get af hammeren på ambolten, der omdanner be¬ 
vægelsesenergi til varmeenergi. 

(3) Frigørelsen af denne kosmiske energi gør 
det muligt at skabe, på det sted, hvor frigørelsen 
finder sted, et lokalt kraftfelt, der kan varieres og 
dirigeres efter ønske. Dette lokale kraftfelt ligner 
det magnetiske felt, der findes i en solenoide, el¬ 
ler mellem en magnets to poler, eller jorden selv. 

(En solenoide er en spiralformet oprullet lednings¬ 
tråd, hvis enkelte vindinger er isolerede fra hin¬ 
anden. Sendes en strøm gennem solenoiden, vil 
denne være omgivet af et magnetfelt). 

Det er disse antagelser, der sætter Plantier i 
stand til at tænke sig modellen for den interplane- 
tariske maskine. Det er klart, at disse antagelser 
endnu blot er formodninger. De slutninger, der 
kan drages deraf, afhænger af deres gyldighed. — 
At være eller ikke være? 

Faktisk er det kun den første antagelse, der frem- 
byder et problem. Det er praktisk taget sikkert, at 
hvis den berømte kosmiske energi en dag afslører 
sig, vil mennesket frigøre den og skabe den motor, 
der er forudsat i den tredie antagelses kraftfelt. Vi 
må ikke glemme, at da først atomenergien var ble¬ 
vet opdaget, varede det ikke længe, før den første 
atombombe blev bragt til eksplosion. 

Plantier’s model maskine. 

Efter at have formuleret disse antagelser over¬ 
vejede Plantier dernæst, om det ville være muligt 
at tænke sig anvendelsen af denne fremtidige kos¬ 
miske energi indenfor luft- og rumfart. Til sin 
overraskelse fandt han ikke blot, at det var muligt 
at tænke sig noget, men også, at dette „noget" 
kunne gives en temmelig præcis formulering. Ikke 
præcis nok til at tilfredsstille en tekniker, men til¬ 
strækkelig præcis til at give fantasien frit spille¬ 
rum. 

Hvis et sådant fartøj kunne benytte en frigørel¬ 
sesmetode tilsvarende den, der i naturen skaber 
grundlaget for kosmisk stråling, ville de således 
frembragte kosmiske partikler strømme gennem ma¬ 
skinen i den retning, hvordi denne drives frem, 
med en hastighed, der nærmer sig lysets. Der ville 
således være en slags fortsat kosmisk „jet“, der 
pulserede lige gennem maskinen. Frigjort af ma¬ 
skinen, ville den følge denne på dens vej, drive 
den frem, og holde den oppe, når den standsede, 
omtrent på samme måde, som ping-pong bolde kan 
bringes til at balancere på vandstråler. — Denne 
kosmiske „jet" ville ikke være en hob kunstige 
kosmiske stråler, men et kraftfelt. 

Udfra analogi med andre kraftfelter, som er 
kendte — f. eks. elektromagnetiske felter — defi¬ 
nerer han, hvad der vil blive de væsentligste ka¬ 


rakteristika for en sådan maskine. Resultatet er for¬ 
bløffende. 

(1) For at opnå sin fulde effektivitet må ma¬ 
skinen have form som en skive, der er fuld¬ 
kommen symetrisk i forhold til dens akse 

(2) Maskinen ville kunne flyve med de mest 
forrygende hastigheder uden en lyd, og bry¬ 
de gennem lydmuren uden at frembringe 
noget lydbrag. 

Kraftfeltet, som har sit centrum i maskinen, 
ville også virke på den omgivende luft. Det 
ville drage de omgivende luftmolekyler med 
sig med en hastighed, der varierede efter 
deres nærhed i forhold til maskinen. Resul¬ 
tatet ville blive, at ligegyldig hvor stor ma¬ 
skinens virkelige hastighed var, så ville den¬ 
ne hastighed i forhold til de nærmeste mo¬ 
lekyler altid være langt mindre end lydens 
hastighed. Disse de nærmeste molekyler vil¬ 
le for deres vedkommende altid bevæge sig 
langsommere end maskinen, men hurtigere 
end molekylerne i det følgende lag, og så 
videre, eftersom afstanden fra maskinen sti¬ 
ger. Det vil sige, at der ikke bliver tale om 
nogen relativ supersonisk fart, selv om ma¬ 
skinen når op på en hastighed af 30.000 
km i timen. 

Dette argument synes fuldkommen logisk. Det, 
der forårsager den hvinende lyd, som er typisk for 
overlyds-fartøjer, og braget, når de gennembryder 
lydmuren, er deres fortsatte sammenstød med den 
bevægelsesløse luft. Men Plantier ræsonnerer som 
så, at luften føres med sammen med maskinen, så¬ 
ledes at der aldrig bliver tale om noget anslag, 
men kun en glidende bevægelse af de successive 
luftlag, og denne bevægelse bliver langsommere, jo 
længere borte lagene er. 

(3) Af samme grund kunne maskinen bevæge 
sig gennem atmosfæren med enorme hastig¬ 
heder uden at opleve nogen scerlig tempera¬ 
turforøgelse. Den ved friktion frembragte 
varme ville, i stedet for at blive koncentre¬ 
ret på maskinens legeme, blive spredt over 
den vældige luftmasse, der føres af sted af 
kraftfeltet. 

(4) Passagererne ville forblive upåvirkede af 
selv den voldsomste acceleration fra maski- 



UFO-NYT 


9 


nens side. De ville end ikke bemærke no¬ 
gen sådan, fordi de selv ville være grebet 
af kraftfeltet. Da hvert atom i deres lege¬ 
mer var udsat for nøjagtig det smme tryk, 
ville de ikke fornemme nogen som helst be¬ 
vægelse, og de kunne fortsætte med at spille 
skak, mens maskinen skød frem som en ka¬ 
nonkugle eller noget endnu hurtigere — el¬ 
ler foretog et drej på 90 eller endog 180 
grader. Skakbrikkerne på brættet ville føres 
af sted af kraftfeltet, akkurat som maskinen 
selv, og alt og alle i denne. 

Da Plantier var nået til dette punkt i sine over¬ 
vejelser, slog en tanke ned i ham, en tanke, som 
læseren sikkert også har fået — hans umulige op¬ 
findelse, et hjernefoster avlet af kedsommeligheden 
på en udenlandsk militærstation, eksisterede alle¬ 
rede! — Hans havde set den. Det var den flyvende 
tallerken. 

(5) Men hvorledes ville nu denne Plantier’s teo¬ 
retiske maskine opføre sig i luften? 

Ja, hvis den skulle hcenge stille og svceve , 
måtte den rette kraftfeltet vertikalt og give 
det en intensitet, der var lig med jordens 
tiltrækning, men i modsat retning, d.v.s. op¬ 
ad. Set nede fra ville maskinen se ud som 
den klassiske „tallerken", cirkulær for en 
iagttager lige nedenunder, elliptisk for an¬ 
dre. Lad os nu tænke os, at maskinen øn¬ 
sker at starte horisontalt for fuld fart. 
Først vil den i en brøkdel af et sekund 
vakle, så vil den krænge stærkt over for at 
give kraftfeltet den ønskede retning. Sam¬ 
tidig vil kraftfeltets styrke forøges enormt 
for at tilsikre både bevarelse af højde og 
horisontal acceleration. Derved vil der frem¬ 
komme forskellige lysfcenomener, så som 
farveforandringer, et stærkt glimt, etc. 

Det er netop denne adfærd, der er bemærket at¬ 
ter og atter i rapporter om flyvende tallerkener. 

Desuden må den luft, der umiddelbart omgiver 
maskinen, blive påvirket af kraftfeltets lysende 
egenskab, blive stærkt lysende som følge af ioni¬ 
sering. Lysets udseende, dets styrke og farve, ville 
naturligvis variere efter kraftfeltets styrke, det vil 
igen sige maskinens manøvrer. 

Kort sagt, Plantier’s teori forklarer fuldtud de 
iagttagne forandringer i tallerkenernes udseende. 


Hans maskine ville ændre farve og lysstyrke ved 
hver berøring af accelerator, bremse eller styreap¬ 
parat, nøjagtig som beskrevet af øjenvidnerne. 

Hans teori giver også forklaringen på tallerke¬ 
nernes flagrende dalen, der er iagttaget ved lang¬ 
somme manøvrer, og på dette, at de undertiden 
ved visse hastigheder tager sig ud som „et flyvende 
ceg“ eller „omvendt paddehat u . 

Selv de mærkelige fænomener med de nylonag- 
tige tråde af meget flygtig natur (kaldet „flyvende 
sommer" eller „Threads of the Virgin"), der ved 
flere lejligheder er faldet i store mængder samti¬ 
dig med overflyvning af hele formationer af fly¬ 
vende tallerkener, vil kunne forklares ud fra Plan¬ 
tier’s teori. 

Herom siger Plantier, at ionisering af atmosfæ¬ 
ren bag maskinen kunne, på grund af kraftfeltets 
vældige styrke, frembringe ultra-tunge positive par¬ 
tikler, som ved kontakt med den omgivende lufts 
molekyler af ilt, kvælstof og vand etc., igen kunne 
frtmbringe ukendte kemiske reaktioner. Produktet 
af sådanne reaktioner — de berømte tråde — ville 
opløses efterhånden som virkningen af ioniserin¬ 
gen ophørte. 

Det synes ikke usandsynligt, at hvis Plantier’s 
kraftfelt blev til virkelighed, ville det fuldtud løse 
rumfartens problemer. Ikke mindst ville det frem¬ 
byde en smuk løsning på det problem, der består i 
faren for kollision med de millioner af meteorer, 
der stryger gennem rummet med enorme hastighe¬ 
der. Kraftfeltet ville formelig danne et skjold, 
mod hvilket disse partikler ville prelle af. De ville 
bøje af og glide udenom. — Det samme ville for¬ 
modentlig gøre sig gældende hvad angår den far¬ 
lige, kortbølgede stråling, hvis intensitet de aller¬ 
sidste højtgående raketforsøg har vist at være langt 
større end tidligere antaget. 

Vi har således set, at alt, hvad Plantier har be¬ 
regnet for hans teoretiske maskine, passer nøje på 
det, der i praksis er iagttaget i tusinder af tilfælde 
med de fænomener, vi kalder flyvende tallerkener. 
Der synes derfor at være en fair chance for, at 
Plantier ad matematisk-teoretisk vej har fundet 
frem meget nær — måske endda helt — til sand¬ 
heden bag den del af mysteriet om de flyvende tal¬ 
lerkener, der knytter sig til princippet for deres 
flyvning og fremdrift. 

E. Hager up Pedersen. 



10 


UFO-NYT 


^ UFO-NYT 

fra 

Lsufoi-fyn____J 

Fredag den 11. april 1958 kl. 2002 ser en gård¬ 
ejerfrue i Gudbjerg og en husmoder i Svendborg 
en formation på 5 flyvende genstande krydse him¬ 
len fra øst mod vest ca. 15 grader over horisonten. 
Genstandene var selvlysende, let gullige af farve og 
med skarpe og klare omrids. De var ovale af form, 
og deres størrelse var ca. V 2 cm målt i udstrakt 
arm. Den ene dame mener, lyset var ganske roligt, 
den anden, at det var let flimrende, ligesom hun 
egså mener, at der synes at være mere end fem 
genstande i formationen. 

Den første sighting har kunnet bestemmes me¬ 
get nøjagtigt. Genstandene kom til syne ved 98 1/2 
grad og var ude af syne ved 157V2 grad, og da 
observationen har varet i IV 2 sekund, viser en lø¬ 
selig udregning, at farten har været ca. 40 grader 
i sekundet, eller ca. 36.000 km i timen. (R 18 og 
21 ). 

Den 24. maj 1958 så en ung dame i Gudme med 
tre unge mænd som vidner i ca. 2 minutter om¬ 
kring kL 2220 i klart vejr en rund, selvlysende, 
hvidgul genstand på ca. l / 2 cm i udstrakt arm fare 
over himlen med jævn fart. Pludselig så de alle 
fire, at genstanden eksploderede i luften ca. 24 
grader over horisonten. 

En detector-sighting. 

Et ægtepar i Svendborg, som i nogen tid har 
haft saucer-detectoren (beskrevet og tegnet i UFO¬ 
NYT december 1958 side 9) opstillet i deres hjem, 
og som af og til har hørt små klemt fra dens klok¬ 
ke, kom ud for, at detectoren reagerede med en 
voldsom kimen kl. 1108. Man løb ud og kiggede, 
men der var intet at se. Indtil ved 14 tiden kom 
der igen små klemt fra apparatet, og stadig var der 
intet at se. Det skal bemærkes, at himlen var over¬ 
skyet. Kl. 1408 ringede detectoren meget stærkt. 
Ægteparret løb atter ud på græsplænen i haven og 
afsøgte himlen. I et hul mellem skyerne så de nu 
fra nordøst til sydvest en rund, stærkt lysende gen¬ 


stand fare over himlen. Den kom til syne ca. 30 
grader over horisonten og forsvandt ved 60 grader 
bagved en skov. Det var den 10. august 1958. 
(R 25). 

Samme dag kl. 2204 så en forretningsmand i Ny¬ 
borg i ca. 6 sekunder 2 lysende genstande af form 
som 2 vanilliekranse og 7-8 cm målt i udstrakt 
arm glide i jævn fart over himlen og forsvinde 
bag et hustag. Det var stille vejr, og genstandenes 
farve var gullig, knap så lys som månen, og lyset 
var flimrende og sitrende. (R 26). 

Det kan oplyses, at der til SUFOI-FYN er indlø¬ 
bet mange meddelelser om, at detectorer har rea¬ 
geret. I tre af tilfældene er der observeret gen¬ 
stande på himlen. 

En ældre, men særlig interessant sighting skal 
omtales her. En dag i juli 1948 mellem kl. 10 og 
11 havde en gårdejer på Nordfyn ved Kerteminde 
og hans kone og syvårige søn en oplevelse, der va¬ 
rede 15-20 minutter. Sønnen kom ind og kaldte på 
far og mor, idet han råbte: „Kom og se hvordan 
solen er!“ Forældrene løb med ud, og de så nu 
5-6 skarpt lysende genstande stå og „danse“ lavt 
over horisonten. Genstandene, hvis lys var lige så 
stærkt at se på som solens, var skiveformede og 
ca. IV 2 cm i udstrakt arm. De havde alle regnbu¬ 
ens farver, dog mest kobbergult. Lyset var så blæn¬ 
dende, at man kun glimtvis kunne holde ud at se 
på det. På en længde af 180 grader fra nord til 
syd stod skiverne og dansede frem og tilbage hun¬ 
dreder af gange. Gårdejeren udtrykker sig: Det var 
ligesom man står og triller nogle tallerkener frem 
og tilbage. En af skiverne stod nogen tid stille og 
kastede ligesom en lysstråle af farve som en regn¬ 
bue ned over en bygmark, så man næsten ikke kun¬ 
ne tåle at se på byggen. Der kom ingen lyd. Det 
oplystes, at solen samtidig var på himlen, den 
stod i sydøst, men meget højere oppe på himlen 
end genstandene, der „vel var dobbelt så højt oppe 
som telefontrådene.“ 

Gårdejeren og hans kone udtalte til sidst, at de 
havde „gåsehud på ryggen“, da observationen stod 
på. 

De har ikke tidligere meddelt deres oplevelse, 
og de bad efter oplevelsen drengen tie stille med, 
hvad de havde set, da de var bange for, at folk 
skulle tro, de var sære. 

SUFOI-FYN har ladet fremstille lysbilleder af 
de UFO-fotos og tegninger m. v., der for tiden er 
fremme. De sælges for fremstillingsprisen, kr. 1,35 
pr. stk., og bestilles efter numrene på ovenstående 
foto. Hele serien koster kr. 50,00, og der medføl¬ 
ger ovenstående foto samt teksthefte, når hele se¬ 


rien købes. Lysbillederne er monteret i glas klar til 
brug. 

Bestillingerne afgives til SUFOI-FYN, Nørskov, 
Hesselager, telefon 120. 

(Enkeltdias, som ikke findes på fotoet, laves på 
bestilling). 

— Det påstås, at atom-bomben 
ikke kan sprænge jorden i luften. 

— Ja, — men det er jo umuligt 
at vide, førend man har prøvet 
det. 


UFO i Italien 

Af ingeniør Ernst Crosley 

— Denne gang var jeg i følge med en ven. 
Da jeg imidlertid følte mig træt, gik jeg hjem, 
mens min ven fortsatte med hundene. Ca. 1 time 
senere kom min ven hjem og fortalte ophidset, at 
en fl. tall. kort efter, at vi var skiltes, havde vist 
sig bag ved mit hus, men på den anden side af Via 
Aurelia og jernbanelinien og var landet på en bjerg¬ 
skråning bag en olivenlund, d.v.s. UFO’en holdt sig 
svævende ca. 10 meter over jordoverfladen og ud¬ 
løste en stærkt knitrende blåligt lysende lysstråle. 
Denne synes at være ca. % meter i diameter og var 
rettet vandret mod havet. Den lyste stærkt knit¬ 
rende mod Korsika, men slukkedes snart. Fra 
UFO’en sænkedes nu en sækagtig genstand, der 
syntes at være af et gummiagtigt materiale. Samtidig 
viste der sig 5 menneskelignende skikkelser af mid¬ 
del størrelse. De bar brune arbejdsdragter. Dragten 


sluttede tæt til om håndled og ankler. De bar alle 
mørke briller, der lignede motorbriller. De havde 
alle en bred livrem om livet. De bar intet hovedtøj. 
Et sceneagtigt gulligt lys oplyste obj. såvel som jor¬ 
den i de nærmeste omgivelser. I 20-25 min. svævede 
obj. over det samme sted, så bevægede det sig i 
samme højde 30-40 skridt til venstre og blev så 
svævende her over det samme sted. Efter nogen tids 
forløb vendte de landsatte mænd tilbage til UFO’en. 
Hver af mændene bar på en art rygsæk, der syntes 
at veje godt til. Da de kom tilbage til UFO’en, 
hang der rebstiger ned, ikke fra den svævende 
UFO, men tilsyneladende direkte fra den bare him¬ 
mel. De landsatte mænd kravlede langsomt opad 
rebstigerne tilsyneladende besværede af deres byr¬ 
der. De kravlede over den svævende UFO og for¬ 
svandt i den natlige himmel. Kort efter hævede 
UFO’en sig, lyset gik ud — og der var ikke mere 
at se. Jeg mener, at tildragelsen med rebstigerne, der 
hang ned fra himlen, skyldes, at der over den op¬ 
lyste UFO svævede endnu en UFO, som ikke var 
synlig, og at det var i denne uoplyste UFO, at 
mændene forsvandt. 

Den følgende dag gik jeg til den opgivne lan¬ 
dingsplads for at prøve at finde et eller andet, som 
kunne stamme fra de landsatte mænd, men desværre 
uden resultat. Dog så jeg straks i den ujævne lerede 
jord en bueformet rille, der havde en diameter på 
omkring 8 meter. I tre dage gennemsøgte jeg tomme 
for tomme terrainet uden at finde det mindste af 
interesse. Efter 3 dages forløb begyndte det at regne, 
hvorfor jeg opgav at finde noget. Jeg ville dog ikke 
opgive det endelige håb, hvorfor jeg atter begav 
mig til bjergskrænten, hvorover førte en sti. Indtil 
nu havde jeg søgt på den side af vejen som ligger 
mod havet, fordi landingen var sket her. Nu be¬ 
sluttede jeg at søge på den anden side af vejen. 
Det var tilsyneladende en håbløs gerning, men un¬ 
der min søgning kom jeg til en slugt. Udfra slug¬ 
tens væg ragede en lille klippeblok. Friske brud¬ 
flader lyste imod mig fra denne klippeblok. Fra 
dette sted havde det landsatte mandskab altså hen¬ 
tet den byrde, som de bar i deres rygsække. Jeg 
undersøgte klippeblokken meget nøje. På kanterne 
var der ingen hammer- eller mejselslagsmærker at 
se, selvom der efter brudfladernes art og omfang at 
dømme skønsmæssigt måtte være fjernet 3 til 4 
kubikfod klippeblok. 

Brudfladerne bestod af et antal tallerkenstore, 
flade fordybninger. På det dybeste sted i hver for¬ 
dybning sås tre korte hak, som var de revet med 
en skarp klo. Disse korte hak aftegnede sig gennem 
deres fordybninger og gennem en mørkere farve. 
Til at begynde med vidste jeg ikke, hvad jeg skulle 
tænke om disse kloformede hak. Først senere er 
den tanke opstået i mig, at UFO-mandskabet muligt 
har brugt et let stråleapparat til sprængning af 
klippeblokken. Jeg kunne tænke mig, at de lod et 
pistolagtigt, 3-polet stråleapparat virke på klippe¬ 
blokken for på denne måde at sprænge handige styk¬ 
ker ud af klippen. Virkningen af en 3-polet stråle 
giver netop sådanne treforkagtige fordybninger og 
også en mørkere farvning. Jeg lod senere nogle 
prøver fra klippen petografisk undersøge. (Petografi 
= læren om bjergarter). Jeg formodede den gang 
og gør det også i dag, at den omtalte stenmasse 
måtte have nogle særlige magnetiske egenskaber. 
Den petografiske undersøgelse godtgjorde, at den 
indsendte stenmasse var sedimentær kalsit. Jeg 
synes, at det er ejendommeligt, at de gamle over¬ 
leveringer om LEMURIEN siger, at skibe fra Le- 
murien under deres højeste kultur blev drevet frem 
på en ganske simpel måde. Deres drivkraft bestod 
af magnetiske sten, som var anbragt på fra to til 
otte stænger på skibets hæk. Stenene blev dyppet 
i vand og derved opstod den magnetiske drivkraft. 
Jeg har dog efter mange forsøg ikke kunnet kon¬ 
statere nogen magnetisme i kalsit. Jeg gjorde dog 
en anden opdagelse. Når man betragter et landkort 
over Italien, så ser man snart, at Livorno er et fast 
punkt på fastlandet omgivet af et antal i bueform 
liggende øer i det Tyrrhenske hav. Det er øer som 
Monte Christo, Gorgena etc. med Elba i midten. 
Den påfaldende høje UFO-aktivitet i 1952-53 strak¬ 
te sig for størstedelens vedkommende netop omkring 
denne strækning med øgrupperne. Det skal også 
her bemærkes, at der på den samme tid styrtede en 
engelsk COMET-maskine ned i nærheden af Elba — 
angiveligt på grund af træthed i metallet. 

Hvis vi nu ser på den modsatte jordhalvkugle 
mellem 30 og 45 breddegrad (Italien ligger netop 
her nord for æquator) så finder vi en øgruppe, der 
hedder Ny Zeeland. Den ligger også mellem 30 og 45 
breddegrad, men syd for æquator. Denne ø har en for¬ 
bavsende lighed med Italien, nemlig støvleformet. 
Ny Zeeland er også på størrelse med Italien, men 


er på midten delt i to halvdele ved COOK-strædet. 
Dette stræde svarer til den øgruppe, der ligger ud¬ 
for Livorno. Påfaldende er det, at der også her i 
1952-53 var en forøget UFO-aktivitet. 

Trækker man på en globus en linie, som forbin¬ 
der øgruppen udfor Livorno med COOK-strædet, og 
på midten af denne linie oprejser normalen, så fal¬ 
den den ene ende af normalen i nærheden af 
Alaska, mens den anden ende fortaber sig i ocea¬ 
net på den sydlige halvkugle. Er det tilfældigt, at 
der i Alaska findes en fuldkommen unormal mag¬ 
netisk pol, hvis tilstedeværelse vore fysikere indtil 
i dag ikke har kunnet give nogen forklaring på? 
Jeg er af den mening, at omegnen af COOK-stræ¬ 
det, øgruppen ved Livorno og den unormale mag¬ 
netiske pol i Alaska er et trekløver i polarkraft, 
som, hvad jeg næsten tror, er drivkraften i de 
UFO’er, som besøger os. I så henseende skal hen¬ 
vises til de 3 hak, som fandtes i den stenmasse, 
som blev sprængt bort af UFO-mandskabet. Jeg hen¬ 
viser også her til de tre punkter: Ny Zeeland - Alas¬ 
ka - øgruppen ved Livorno. Det fjerde punkt i dette 
koordinationssystem fortaber sig i det uendeligt store 
ocean omkring Antarktis og vand er som bekendt 
stærkt paramagnetisk, således at der bliver 3 mag¬ 
netiske punkter på fastlandet. 

Jeg tror også, at flyvemaskiner, som opholder 
sig for længe i et 3-polet område, får uoprettelige 
skader. Det kunne måske forklare grunden til det 
engelske COMET-fly’s nedstyrtning ved Elba. Og¬ 
så i Alaska har der fundet flere vanskeligt forklar¬ 
lige nedstyrtninger sted. Disse har måske fundet 
sted på grund af et højt pol-potentiel. Mig bekendt 
har der ingen nedstyrtninger fundet sted på Ny 
Zeeland. Grunden hertil kan dog være, at presse¬ 
meddelelserne fra denne ø er for sparsomme. 

Jeg tror, at vor videnskab er fortrolig med bi- 
polar-kræfter, men det er indtil nu ikke lykkedes 
for os at ophæve tyngdekraften eller gøre fremskridt 
i denne retning. 

Såfremt det foreliggende skrift har bidraget til, 
at en eller anden ung forsker måske kan få nye im¬ 
pulser, så føler jeg mig rigeligt belønnet ved at have 
forfattet denne artikel. 

(UFO-Nachrichten 24-25 1958). 

En bekendt til hr. E. Slei, SUFOI-Sjælland, skal 
i nær fremtid til Italien, og han har lovet at tage 
et farvebillede af de tre hak i klippen. (Red). 




14 


UFO-NYT 


INSIDE THE SPACE-SHIP 


af G. Adamski 

(Oversat fra UFO-Nachrichten) 


★ 

Fortsat 

Vores lille fartøj gled ned mod moderskibet. — 
Det mindede meget om et luftfartøj, som skulle til 
at lande på et hangarskibs dæk. Medens jeg spændt 
fulgte landingen, kom en rund luge eller åbning 
til syne, meget lig en gabende hval. De, som har 
set mine fotografier af skibet, vil erindre, at det har 
en stump næse, som skråner en ubetydelighed ned¬ 
efter. Lugen var anbragt i den fjerneste ende af 
det cylindriske moderskib, — og lige før den svagt 
skrånende næse begyndte. Da vi var landet, bevæ¬ 
gede tallerkenen sig fremefter ind i hangaren, gled 
nedenunder, og begyndte turen i dette vældige 
skibs indre. Nu her, havde jeg for første gang un¬ 
der rejsen, overhovedet, en følelse af virkelig be¬ 
vægelse, jeg følte et sug i hjertekulen, da vi dale¬ 
de. Jeg tror, det var på grund af, at tallerkenen ikke 
længere brugte sin egen kraft til fremdriften, men 
var under indflydelse af, og blev ledet med moder¬ 
skibets energikilder. 

Vi fortsatte nedefter i skibet, i en ikke for stejl 
vinkel. Underkanten af tallerkenen løb på to skin¬ 
ner, langsom og behageligt. Vores fart nedad blev 
reguleret ved berøringen med, og magnetismen i 
tallerkenens underkant. Orthon havde alt dette un¬ 
der fuldstændig kontrol, — for første gang havde 
jeg nær mistet balancen. — Orthon stoppede blot 
fartøjet et lille øjeblik, medens jeg genvandt lige¬ 
vægten. Vi fortsatte den rolige transport, indtil vi 
nåede, hvad jeg antager var, skibets midtpunkt. 
Her standsede tallerkenen, og døren gled øjeblik¬ 
kelig op. 

Jeg så en mand stå ude på en platform, jeg vil 
anslå fladen til at være femten fod lang og seks 
fod bred. Han holdt et eller andet i hånden, som 
så ud til at være en metalklemme, fastgjort til et 
kabel. Han var ikke særlig høj, jeg vil gætte på, 
omkring fem fod fem tommer, jeg bemærkede også, 
at han havde en mørkere hudfarve, end nogen af 
de andre rumfolk jeg havde set. Han var klædt i 
brunt flyvertøj, som så ud til at være af samme 


slags, som Orthon bar, da jeg første gang mødte 
ham. Han havde på hovedet en art baskerhue, 
hvorunder mørkt hår stak frem. 

Jeg fulgte Firkon ud af tallerkenen, og Ramu 
kom efter mig. Orthon var den sidste til at forlade 
fartøjet. Manden med baskerhuen smilede og nik¬ 
kede til hver af os, da vi gik forbi, men vi vek¬ 
slede ingen ord. 

Fra denne platform førte en trappe ned, med 
omkring en halv snes trin, til et andet dæk, på 
dette vældige moderskib. Inden jeg blev vist ned 
ad trappen, havde jeg tid til at bemærke, at vores 
tallerken var standset lige før et knudepunkt i 
skinnerne, vi havde kørt på. Et par skinner fort¬ 
satte gennem skibet, krummede ned ad, ude af 
syne. Det var så mørkt, at det var umuligt at skel¬ 
ne enkeltheder af, hvad der var nedenunder. Det 
andet par skinner fortsatte ligeud, fra knudepunk¬ 
tet, og løb til en hangar eller oplagringsrum, i 
hvilket jeg kunne se en del tallerkener, mage til 
den vi var kommet med, stå på skinnerne. 

„Det er opbevaringshangaren, i hvilken de små 
fartøjer står, under interplanetariske flyvninger,* 1 
forklarede Firkon, idet han stoppede et øjeblik 
ved siden af mig på trappen. „Hvis vi skulle have 
været til en anden planet, ville vores fartøj blot 
have stoppet ved platformen, længe nok til at vi 
kunne stige ud, derefter ville den have fortsat for¬ 
bi knudepunktet, og være blevet drejet ind på dens 
plads i den store hangar. Men da vi senere skal 
tilbage til jorden igen, venter fartøjet på os her 
ved platformen. 

Jeg kastede et blik tilbage, og så at manden ved 
platformen allerede havde anbragt metalklemmen, 
der var forbundet til kablet, over begge de frem¬ 
stående kanter på tallerkenen, således at flanger 
cg skinner var forbundet. 

Jeg har ingen ide om, hvorfor denne foranstalt¬ 
ning blev gjort, for mig så det ud til at være en 
almindelig metalklemme eller klampe, som en ma¬ 
skinist på jorden bruger dem. Jeg kunne heller 
ikke se, hvortil den anden ende af kablet var for¬ 
bundet. Måske forbindelse mellem klemmen og 
skinnerne var nødvendigt for at fuldstændiggøre 
kredsløbet, eller måske tilsluttet en forbindelse di¬ 
rekte under kanten af fartøjet, jeg kunne ikke se 
det. Jeg ønskede ikke at være årsag til yderligere 
udsættelse, ved at stille spørgsmål. 



UFO -NYT 


15 


Endskønt jeg ikke havde udtalt noget spørgsmål, 
andet end i mine tanker, besvarede Firkon det af 
sig selv. „Disse små fartøjer er ude af stand til at 
fremstille deres egen kraft, til nogen længere rejse, 
og foretager kun relative korte ture fra moderski¬ 
bet, før de må tilbage for at oplades. De bliver 
brugt til rejserne til kontaktstederne, eller til ob¬ 
servationer, men de er altid afhængige af kraft- 
tilførslen, eller opladningen fra moderskibet. 

Ved det nederste af trappen, gik vi ind i et 
stort kontrolrum. Rummets form var rektangulært, 
men med runde hjørner. Dette rum, var omkring 
35 til 45 fod, og noget nær 40 fod i højden. Med 
undtagelse af to døråbninger, var væggene fuld¬ 
stændig dækkede med forskelligfarvede skrifttegn 
og kort, mage til dem i tallerkenen, men større 
både i form og antal. 

Langs rummets fire sider, strakte sig tre rækker 
platforme, på hvilke mange instrumenter kunne ses 
og studeres. Et lederteleskop stod på den øverste 
platform, og et andet på den nederste. Fra disse to, 
var der mange elektroniske forbindelser til instru¬ 
menter i andre dele af skibet. Jeg fik fortalt, at 
det var muligt fra forskellige steder i skibet, at 
bruge de to teleskoper. 

I dette rum var der også et robotinstrument, 
som jeg fik pålagt ikke at beskrive. Jeg havde be¬ 
mærket en mindre udgave af denne robot i taller¬ 
kenen. Der var også mange arter maskineri i kon¬ 
trolrummet, men ingen af dem havde, så vidt 
jeg kunne se, nogen bevægelige dele. 

Jeg ville meget gerne have stoppet lidt op i 
dette rum, for at studere skrifttegnene, kortene, 
maskineri og instrumenter, og have haft tilladelse 
til at stille spørgsmål, for at få forklaring på de 
forskellige tings virkemåde, egenskaber og mission. 
Men denne tilladelse fik jeg ikke. I stedet gik vi 
direkte igennem dette kontrolrum og gennem en 
anden dør, der ledte ind i det mest vidunderlige 
opholdsværelse eller salon, jeg nogensinde har set. 
Dets enkelthed og pragt, tog helt pusten fra mig, 
og jeg gispede uvilkårligt; da jeg et øjeblik blev 
stående i døråbningen. Ikke blot undrede jeg mig 
over rigdommen ved møbleringen, men var for¬ 
tryllet af den vidunderlige udstråling af harmoni, 
der kom derfra. 

Jeg ved ikke, hvor lang tid det tog mig, at 
komme over denne uventede oplevelse, men en¬ 


delig var jeg i stand til at se mig omkring, og in¬ 
teressere mig for detaillerne. 

Højden til loftet vil jeg anslå til at være cirka 
femten fod, og rummet kan ikke have været mere 
end fyrre fod i firkant. Et blødt, mystisk, blåhvidt 
lys fyldte rummet, og der var ikke forskel i lys¬ 
styrke noget sted. Jeg kunne ikke se, hvor lyset 
kom fra. 

Da jeg trådte gennem døråbningen ind i rummet, 
blev min opmærksomhed straks fanget af to ube¬ 
skriveligt skønne unge kvinder, som rejste sig fra 
en af divanerne og kom hen imod os, da vi trådte 
ind. 

Dette var virkelig en voldsom overraskelse, alene 
af den grund, at jeg overhovedet aldrig havde 
forestillet mig kvinder som rumrejsende. Selve de¬ 
res nærværelse og overordentlige skønhed, deres 
virkelige venlighed, som de udstrålede, da de nær¬ 
mede sig for at hilse os velkommen, tilligemed den 
luksuriøse baggrund, i dette — uden for denne 
verden — værende fartøj, var overvældende. 

Den mindste af kvinderne berørte min hånd, 
med den velkendte hilsen, hvorefter hun straks gik 
over i en anden del af værelset. Så lænede den 
mindre og noget yngre pige sig frem og berørte let 
min ene kind med sine læber. Den første kvinde 
vendte tilbage med et glas, hvori der var en farve¬ 
løs væske, og holdt det frem imod mig. 

Dybt rørt over disse menneskers varme venlig¬ 
hed, takkede jeg hende og tog glasset. Vandet, (for 
det var, hvad det viste sig at være), smagte som 
vores eget rene kildevand. Det syntes, imidlertid, 
en lille smule tættere, med en konsistens noget 
nær en meget tynd olie. Da jeg nippede til det, 
søgte jeg alt imedens at genvinde fatningen, og 
indprente mig synet af disse yndefulde og smukke 
unge kvinder, uudsletteligt i mit sind. 

Den kvinde, som havde bragt mig vandet, var 
omkring 5 fod, tre tommer høj. Hendes hud var 
meget klar og skær, hendes gyldne hår hang i bøl¬ 
ger ned under skuldrene i en aldeles vidunderlig 
symetri. Hendes øjnes kulør var mere gylden end 
nogen anden farve, og havde et udtryk der på en¬ 
gang var både lystigt og blidt. Jeg havde en følelse 
af, at hun kunne se lige igennem mig, og læse alle 
mine tanker. Hendes omtrent gennemsigtige hud, 
var uden missdannelser af nogen art, ualmindelig til¬ 
talende, alligevel fast, og udstrålede varme. 


Fortsættes. 

Radioamatør, se her 

Fra alle egne af kloden kommer meddelelser om, at 
der med mellemrum opfanges mærkelige radiosignaler. 
Vi følger et ganske bestemt spor, men behøver Deres 
hjælp. 

Henvend Dem snarest til SUFOI=Frederikshavn 

Th. Hansen, Asylgade 5 - Frederikshavn 


U.F.O. 54 HAR BEDT OS OPTAGE FØLGENDE: 


U.F.O. 54 har oprettet et bureau 
på Moltkesvej 53, ved fru Gerda 
Alm, herfra kan der rekvireres 
materiale til studiebrug for frem* 
stillingsprisen, ligesom bureauet 
fremskaffer udenlandsk litteratur 
om emnet. 


ir Gerda Alm 

Moltkesvej 53, 
København F. 


SUFOI 


opfordrer alle, som kunne tænke sig at være med i UFO* 
arbejdet gennem studiegrupper, kontaktgrupper, tekniske grup* 
per m. v., om at henvende sig snarest. 

Henvendelse kan ske således: 

-)C JYLLAND: Kaptainløjtnant H.C. Petersen , Præstegårdsvej 40 , Vojens 

ir FYN: Landoverbetjent R. Nørskov , Hesselager 

>(* SJÆLLAND: Kriminalassistent E. Slei, Elselillevej 5, København S. 

_____ J 


Rounborg Tryk-Skive 











